## Pravilnik o obračunavanju i plaćanju poreza iz osobnog dohotka radnika

### NN 55/1990 (21.12.1990.), Pravilnik o obračunavanju i plaćanju poreza iz osobnog dohotka radnika

# MINISTARSTVO FINANCIJA

Na temelju člana 34. stava 2. Zakona o neposrednim porezima ("Narodne
novine", br. 19/90 i 28/90) ministar financija donosi

## PRAVILNIK

### o obračunavanju i plaćanju poreza iz osobnog dohotka radnika

Član 1.

Ovim pravilnikom propisuje se način obračunavanja i plaćanja poreza
iz osobnog dohotka radnika.

Član 2.

Pod osobnim dohotkom iz kojeg se obračunava i plaća porez smatra se
svako novčano primanje koje fizička osoba ostvari iz radnog odnosa za rad
obavljen u zemlji i inozemstvu, ukoliko je ta osoba upućena na rad u inozemstvo
po osnovi radnog odnosa zasnovanog u Republici Hrvatskoj, novčana primanja
koja ostvari strana fizička osoba u Republici Hrvatskoj iz radnog odnosa
i novčana primanja koja ostvari fizička osoba koja samostalno obavlja djelatnost.
Pod osobnim dohotkom u smislu stava 1. ovog člana smatraju se i novčana
primanja članova predstavničkih tijela društvenih i drugih organizacija
za rad u tim tijelima i organizacijama, te naknade i nagrade za rad sudaca
porotnika i sudaca sudova udruženog rada koji nemaju svojstvo radnika u
tom sudu, ako se na ta primanja plaća porez iz osobnog dohotka radnika.

Član 3.

Pod isplatiocem osnovnog dohotka radnika u smislu ovog pravilnika razumijevaju
se pravne i fizičke osobe koje zapošljavaju radnike.

Član 4.

Pod porezom iz osobnog dohotka radnika u smislu ovog pravilnika razumijeva
se porez kojim se financiraju javne potrebe u skladu sa Zakonom o financiranju
javnih potreba.

Član 5.

Osnovica za obračun poreza iz osobnog dohotka radnika je svako pojedino
primanje koje se smatra osobnim dohotkom. Osnovica poreza iz osobnog dohotka
radnika za radnika koji je upućen na rad u inozemstvo je osobni dohodak
koji bi ostvario radom u zemlji. Osobni dohodak kojeg bi radnik ostvario
radom u zemlji je osobni dohodak koji je utvrđen kolektivnim ugovorom i
općim aktom pravne osobe. Osnovica poreza iz osobnog dohotka radnika za
fizičku osobu koja samostalno obavlja djelatnost je osobni dohodak koji
ta osoba izdvoji za svoj osobni dohodak, a taj izdvojeni osobni dohodak
ne može biti mani od prosječnog čistog osobnog dohotka zaposlenih u privredi
Republike u prethodnom tromjesečju prema podacima Republikog zavoda za
statistiku.

Član 6.

Porez iz osobnog dohotka radnika obračunava se i plaća pri svakoj isplati
osobnog dohotka (porez po odbitku). Porez iz osobnog dohotka radnika ne
obračunava se i ne plaća se na primanja koja se u smislu člana 8. i 36.
Zakona o neposrednim porezima ne smatraju osobnim dohotkom, kao i na primanja
koja se smatraju osobnim dohotkom a na koja se u smislu člana 37. Zakona
o neposrednim porezima ne plaća porez iz osobnog dohotka radnika.

Član 7.

Obračunati iznos poreza iz osobnog dohotka radnika koji je upućen na
rad u inozemstvo po osnovi radnog odnosa, umanjuje se za porez plaćen u
inozemstvu na taj osobni dohotak. Obračunati i obustavljeni iznos poreza
iz osobnog dohotka radnika koji je upućen na rad u inozemstvo po osnovi
radnog odnosa, umanjuje se za porez plaćen u inozemstvu na taj osobni dohodak.
Obračunati i obustavljeni iznos poreza iz osobnog dohotka radnika koji
je upućen na rad u inozemstvo po osnovi radnog odnosa, plaća se u korist
općine na čijem se području nalazilo prebivalište obveznika prije odlaska
na rad u inozemstvo.

Član 8.

Odredba ovog pravilnika u pogledu obračunavanja i plaćanja poreza iz
osobnog dohotka radnika odnosi se i na primaoce osobnog dohotka koji su
u smislu Zakona o neposrednim porezima dužni sami obračunati i uplatiti
porez iz osobnog dohotka radnika.

Član 9.

Isplatilac osobnog dohotka dužan je pri isplati osobnog dohotka obračunati
i uplatiti porez na određeni račun kod Službe društvenog knjigovodstva.

Član 10.

Primaoci osobnog dohotka koji sami obračunavaju i uplaćuju porez iz
osobnog dohotka radnika dužni su uplatiti taj porez u roku od sedam dana
od dana primitka osobnog dohotka. Fizička osoba koja samostalno obavlja
djelatnost dužna je uplatiti porez iz osobnog dohotka radnika kada je obračunala
i izdvojila svoj osobni dohodak.

Član 11.

Isplatilac osobnog dohotka je dužan pri svakoj isplati osobnog dohotka
u pismenom obliku obavijestiti obveznike o iznosu osobnog dohotka te ukupnom
iznosu poreza i doprinosa koji su bili pri isplati obračunani i uplaćeni,
a isplatilac fizička osoba koja samostalno obavlja djelatnost dužna je
primjerak platne liste dostaviti upravi prihoda.

Član 12.

Domaća i strana fizička osoba koja osobni dohodak ostvari neposredno
iz inozemstva za rad obavljen u Republici Hrvatskoj na koji se plaća porez
iz osobnog dohotka radnika dužne su obračunati i uplatiti taj porez u roku
od sedam dana od dana primitka osobnog dohotka.

Član 13.

Obračun i plaćanje poreza iz osobnog dohotka radnika može se vršiti
samo iz osobnog dohotka a ne i na čisti osobni dohodak radnika.

Član 14.

Na dan primjene ovog pravilnika prestaje važiti Pravilnik o obračunavanju
i plaćanju poreza iz osobnog dohotka radnika ("Narodne novine",
br. 54/85).

Član 15.

Ovaj pravilnik primjenjuje se od 1. siječnja 1991

Klasa: 410-01/90-01/83

Urbroj: 513-07-06/90-2

Zagreb, 19. prosinca 1990.

Ministar financija

**prof. dr. Marijan Hanžeković, v. r**

Pravilnik, NN 55/1990-1077